Na podlagi Odloka o priznanjih Občine Šentrupert (Uradni list RS, št. 25/09, 26/11)

ODBOR ZA PRIZNANJA

**objavlja**

**JAVNI RAZPIS**

**ZA PODELITEV PRIZNANJ OBČINE ŠENTRUPERT V LETU 2025**

**1. PREDMET JAVNEGA RAZPISA**

Občina Šentrupert podeljuje priznanja zaslužnim občanom, drugim posameznikom, podjetjem, zavodom, društvom in skupinam, združenjem in pravnim osebam za dosežke na področju gospodarstva, šolstva, kulture, znanosti, športa, ekologije, zaščite in reševanja in na drugih področjih človekove ustvarjalnosti, ki prispevajo k boljšemu, kvalitetnejšemu in popolnejšemu življenju občanov in imajo pomen za razvoj in ugled občine Šentrupert.

Priznanja, ki se lahko podelijo v letu 2025, so:

* Naziv častni občan in
* Priznanje Občine Šentrupert.

V letu 2025 se lahko podeli en (1) naziv častnega občana in največ dve (2) priznanji Občine Šentrupert.

O podelitvi naziva častni občan in priznanj Občine Šentrupert bo odločil Občinski svet Občine Šentrupert na predlog Odbora za priznanja.

Priznanja bo podelil župan na slavnostni seji Občinskega sveta Občine Šentrupert ob občinskem prazniku.

**2. KRITERIJI ZA PODELITEV PRIZNANJ**

**Naziv častni občan**

Naziv častni občan se lahko podeli posameznikom, ki so s svojim delovanjem vidno prispevali k ugledu, prepoznavnosti in razvoju Šentruperta oz. občine doma ali v tujini, ali imajo pomembne dosežke na področju znanosti, umetnosti in kulture ter za druge izjemne dosežke.

**Priznanje Občine Šentrupert**

Priznanje Občine Šentrupert je najvišje občinsko priznanje, ki se lahko podeli posameznikom, podjetjem, zavodom, društvom ter drugim organizacijam in skupnostim za izjemne uspehe na posameznih področjih družbenih dejavnosti in gospodarstva, ki prispevajo k nadaljnjemu razvoju in ugledu občine.

**3. PREDLAGATELJI**

Predlagatelji za podelitev naziva častni občan in priznanja Občine Šentrupert so lahko fizične in pravne osebe, to so društva, organizacije, ustanove in drugi.

**4. PREDLOG ZA PRIZNANJE**

V predlogu za podelitev naziva častni občan ali priznanja Občine Šentrupert mora biti navedeno:

* podatki o predlagatelju (ime oz. naziv, naslov, kontaktni podatki),
* vrsta priznanja, za katero se poda predlog (naziv častni občan ali priznanje Občine Šentrupert),
* podatki o kandidatu za priznanje: ime in priimek (za fizične osebe) ali naziv prejemnika, naslov bivališča oz. sedeža,
* pisno soglasje kandidata h kandidaturi za prejemnika priznanja,
* utemeljitev predloga za podelitev priznanja in
* datum predloga.

**5. ROK ZA PREDLOŽITEV PREDLOGOV IN NAČIN ODDAJE**

Predlogi morajo biti oddani na naslov: **Občina Šentrupert, Šentrupert 5, 8232 Šentrupert**, osebno ali po pošti.

Predlogi se oddajo v zaprti kuverti na naslov: **Občina Šentrupert, Šentrupert 5, 8232 Šentrupert**, z navedenim polnim imenom ali nazivom predlagatelja na zadnji strani kuverte in z oznako **»Javni razpis – priznanja občine«** na prvi strani kuverte.

Skrajni rok za oddajo predlogov za priznanja Občine Šentrupert v letu 2025 je do vključno 1. maja 2025.

**6. INFORMACIJE O JAVNEM RAZPISU**

Javni razpis bo objavljen v Dolenjskem listu, glasilu Občine Šentrupert, na spletni strani Občine Šentrupert [www.sentrupert.si](http://www.sentrupert.si) in na oglasni deski Občine Šentrupert.

Dodatne informacije v zvezi z javnim razpisom lahko zainteresirani prejmejo na Občini Šentrupert, kontaktna oseba **Primož Primec**, tel. 040 839 004 ali na e-naslov [obcina@sentrupert.si](mailto:obcina@sentrupert.si).

**Odbor za priznanja**

**Grega Skerbiš l.r., predsednik**